CELEX: 62017TN0119
Language: el
Date: 2017-02-20 00:00:00
Title: Υπόθεση T-119/17: Προσφυγή-αγωγή της 20ής Φεβρουαρίου 2017 — Alba Aguilera κ.λπ. κατά ΕΥΕΔ

24.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/26
            
         Προσφυγή-αγωγή της 20ής Φεβρουαρίου 2017 — Alba Aguilera κ.λπ. κατά ΕΥΕΔ
   (Υπόθεση T-119/17)
   (2017/C 129/39)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: Ruben Alba Aguilera (Αντίς Αμπέμπα, Αιθιοπία) και 28 λοιποί προσφεύγοντες) (εκπρόσωποι: S. Orlandi και T. Martin, δικηγόροι)
   
      Καθής-εναγομένη: Ευρωπαϊκή Υπηρεσία Εξωτερικής Δράσης (ΕΥΕΔ)
   
      Αιτήματα
   
   Οι προσφεύγοντες-ενάγοντες ζητούν από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση, καθόσον μείωσε, από 1ης Ιανουαρίου 2016, το ποσό της αποζημιώσεως συνθηκών διαβιώσεως για το προσωπικό στην Αιθιοπία, από 30 % σε 25 %·
            
         
               —
            
            
               να υποχρεώσει την ΕΥΕΔ να καταβάλει στους προσφεύγοντες-ενάγοντες ένα κατ’ αποκοπήν ποσό, το ύψος του οποίου θα προσδιορισθεί ex aequo et bono από το Γενικό Δικαστήριο, λόγω ηθικής βλάβης·
            
         
               —
            
            
               να καταδικάσει την ΕΥΕΔ στα δικαστικά έξοδα.
            
         
      Λόγοι και κύρια επιχειρήματα
   
   Η παρούσα διαφορά αφορά τη νομιμότητα της αποφάσεως της ΕΥΕΔ να μειώσει την αποζημίωση συνθηκών διαβιώσεως (ΑΣΔ) για το προσωπικό της αντιπροσωπείας της Ευρωπαϊκής Ένωσης στην Αιθιοπία, από 30 % σε 25 %.
   Προς στήριξη της προσφυγής-αγωγής τους, οι προσφεύγοντες-ενάγοντες προβάλλουν τρεις λόγους.
   
               1.
            
            
               Ο πρώτος λόγος αντλείται από παράβαση της υποχρεώσεως θεσπίσεως των γενικών εκτελεστικών διατάξεων του παραρτήματος Χ του Κανονισμού Υπηρεσιακής Καταστάσεως.
            
         
               2.
            
            
               O δεύτερος λόγος αντλείται από παράβαση του άρθρου 10 του παραρτήματος Χ του ΚΥΚ, καθόσον η χρησιμοποιηθείσα από την ΕΥΕΔ μέθοδος για να προσδιορίσει το ποσό της ΑΣΔ σε ορισμένο τόπο υπηρεσίας λαμβάνει υπόψη την αρχή της «περιφερειακής συνοχής».
            
         
               3.
            
            
               Ο τρίτος λόγος βασίζεται σε πολλαπλές πρόδηλες πλάνες εκτιμήσεως που καθιστούν την προσβαλλομένη απόφαση παράνομη.